### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. április 10-i ülésének jegyzőkönyvéből*

**2./** **Javaslat az „Óvoda Intézményi karbantartás” és „Óvoda felújítások” 2018. évi költségvetésben biztosított előirányzatának felhasználására (az anyag az ülésen kerül kiosztásra)**

 **Előadó:** Lakézi Gábor, a Városüzemeltetési Osztály vezetője

**89/2018. (IV.10.) GVB számú határozat**

I. A Gazdasági és Városstratégiai Bizottság az „Óvoda Intézményi karbantartás” és „Óvoda felújítások” 2018. évi költségvetésben biztosított előirányzatának felhasználására vonatkozó előterjesztést megtárgyalta és a felújításokhoz, karbantartáshoz szükséges előirányzat biztosítását az alábbiak szerint támogatja:

„Óvoda intézményi karbantartás”

* Százszorszép Bölcsöde (Szombathely, Váci Mihály u. 5.) felújítási munkálatai - fűtéscső rendszer gipszkarton dobozolás, burkolatcsere, színezés, belső ajtó üvegezés, melegvizes csőszakasz csere - összesen bruttó 2.983.541,- Ft.
* Szombathelyi Hétszínvirág Óvodában (Szombathely, Bem u. 33.) homlokzati felújítást követő redőny helyreállítás és redőnyözés (1.955.800,- Ft) és belső burkolatok cseréje, burkolási munkálatok (2.150.000,-Ft) összesen bruttó 4.105.800,- Ft.

„Óvoda felújítások”

* Szombathelyi Játéksziget Óvoda (Szombathely, Győzelem u. 1/a.) intézményt körülvevő kerítés felújítása, bruttó 8.524.316,-Ft.

II. A Gazdasági és Városstratégiai Bizottság felkéri a polgármestert és a jegyzőt, hogy az előirányzatoknak az érintett intézmények költségvetésében történő biztosításáról gondoskodjon.

Felelős: Dr. Puskás Tivadar polgármester

 Molnár Miklós alpolgármester

 Illés Károly alpolgármester

 Lendvai Ferenc, a Gazdasági és Városstratégiai Bizottság elnöke

 Dr. Károlyi Ákos jegyző

 (a végrehajtásért: Lakézi Gábor Városüzemeltetési Osztály vezetője,

 Stéger Gábor Közgazdasági és Adó Osztály vezetője)

Határidő: azonnal

Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető